# Aeroport Internacional de Kandahar

L'Aeroport Internacional Ahmad Shah Baba (paixtu: د کندهار نړيوال هوايي ډګر), anteriorment anomenat Aeroport Internacional de Kandahar i, per alguns oficials militars, conegut com Kandahar Airfield, (codi IATA: KDH, codi OACI: OAKN), és un aeroport situat 17 km al sud-est de la ciutat de Kandahar, a l'Afganistan. És el segon aeroport internacional del país i una de les principals i més grans bases d'operacions, amb capacitat per albergar fins a 250 aeronaus de diferents grandàries.
L'aeroport va ser dissenyat i construït pels Estats Units a principis del decenni de 1960. Va ser ocupat pels soviètics durant la guerra afganosoviètica dels anys 80. Després de la seva retirada, l'aeroport va romandre sota el control del govern de Najibullah fins que aquest va dimitir en 1992. A partir de llavors, els senyors de la guerra locals i els talibans van prendre el control de l'aeroport fins a la invasió encapçalada pels Estats Units a finals de 2001. També va ser el lloc de l'incident del vol 814 d'Indian Airlines en 1999.
Des de 2007, l'aeroport ha estat reparat i ampliat. La seva pista pot suportar tot tipus d'aeronaus, incloent un Boeing C-17 Globemaster III o un Antónov An-225 Mriya. L'aeroport s'utilitza tant per a vols militars com civils. La secció militar de l'aeroport és mantinguda per la Missió de Suport Decidit i la Força Aèria Afganesa. La segona ala de la Força Aèria Afganesa (AAF) té una base separada dins del recinte de l'aeroport. La Policia Nacional Afganesa s'encarrega de la seguretat dins i fora de la terminal civil de l'aeroport. Des de 2006 les instal·lacions han estat custodiades per forces canadenques, però amb presència constant d'altres exèrcits de l'OTAN.
Durant l'estiu són habituals tempestes de pols que dificulten la seva localització des del cel, circumstància agreujada pel poc contrast entre la pista i el terreny desèrtic que l'envolta. A la nit és més fàcilment visible gràcies a la il·luminació de l'aeroport.

## Referències

* ↑ «Kandahar airport named after Ahmad Shah Abdali». Pajhwok Afghan News, 03-07-2019 [Consulta: 31 juliol 2020].
* ↑ «Kandahar Airport Renamed to Ahmad Shah Baba Airport». reporterly, 03-07-2019 [Consulta: 10 abril 2020].
* ↑ https://afghanistan.asia-news.com/en_GB/articles/cnmi_st/features/2020/01/21/feature-03
* ↑ «OAKN/Kandahar International General Airport Information».
* ↑ «Kandahar International Airport in Kandahar, Afghanistan» (en anglès).
* ↑ «Aerodrome Edition 83 – Effective date 12 Oct 17». Civil Aviation Authority of Afghanistan. Arxivat de l'original el 2018-01-11 [Consulta: 30 novembre 2020]. Arxivat 2018-01-11 a Wayback Machine.
* 1 2 «Kandahar airport gaining international trust». Pajhwok Afghan News, 03-06-2015 [Consulta: 4 juny 2015]. Arxivat 2015-10-30 a Wayback Machine. «Còpia arxivada». Arxivat de l'original el 2015-10-30. [Consulta: 30 novembre 2020].
* ↑ «Ahmad Shah Baba Airport - Kandahar Afghanistan». Arxivat de l'original el 2020-08-12.
* ↑ «About Airport - Ahmad Shah Baba Airport». Arxivat de l'original el 2020-08-12.
* ↑ «Helmand's Golden Age». BBC News. Arxivat de l'original el 7 agost 2014. [Consulta: 27 agost 2020].
* ↑ «OAKN/Kandahar International General Airport Information».
* ↑ «2.2.3 Afghanistan Kandahar International Airport - Logistics Capacity Assessment - Digital Logistics Capacity Assessments». Arxivat de l'original el 2022-03-03.
* ↑ «Kandahar International Airport lacks elemental facilities».